นายกรัฐมนตรี อวยพร วันแรงงานแห่งชาติ ย้ำรัฐบาลมุ่งมั่นยกระดับคุณภาพชีวิตแรงงานและมีมาตรการช่วยเหลือดูแลเพื่อให้ผ่านพ้นวิกฤติโควิด -19
นายกรัฐมนตรี อวยพร วันแรงงานแห่งชาติ ย้ำรัฐบาลมุ่งมั่นยกระดับคุณภาพชีวิตแรงงานและมีมาตรการช่วยเหลือดูแลเพื่อให้ผ่านพ้นวิกฤติโควิด -19พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางเข้าปฎิบัติหน้าที่ที่ทำเนียบรัฐบาลตามปกติ โดยวันนี้ 1 พฤษภาคม เป็นวันแรงงานแห่งชาติ ซึ่งรัฐบาลได้ขอความร่วมมืองดกิจกรรม เนื่องจากการระบาดของโควิด -19 ศูนย์ปฏิบัติการนายกรัฐมนตรี หรือ PMOC ได้เผยแพร่ข้อความนายกรัฐมนตรีผ่านเฟซบุ๊ก PMOC ว่า รัฐบาลตระหนักถึงความสำคัญของแรงงานทุกคน ทุกภาคส่วนและมุ่งมั่นที่จะยกระดับคุณภาพชีวิตของแรงงาน ให้มีรายได้สูงขึ้น ได้รับการปฎิบัติที่เป็นธรรม มีหลักประกันทางสังคมที่มั่นคง รวมทั้งมีความปลอดภัย อาชีวะอนามัย ในการทำงานที่ดีตามมาตรฐานสากลที่ผ่านมารัฐบาลได้ดำเนินการแล้วหลายเรื่อง ในห้วงสถานการณ์การแพร่ระบาดของไวรัสโควิด - 19 รัฐบาลมีความเป็นห่วงแรงงานทุกประเภท และได้กำหนดมาตรการช่วยเหลือดูแลอย่างเต็มที่ เพื่อให้ทุกท่านสามารถผ่านพ้นวิกฤติ และพร้อมที่จะเริ่มต้นเดินหน้าต่อไปด้วยกันได้อย่างมั่นคงต่อไปขณะที่ในช่วงบ่าย นายกรัฐมนตรีจะเป็นประธานประชุม หัวส่วนราชการ ระดับปลัดกระทรวง ที่ตึกสันติไมตรีทำเนียบรัฐบาล ซึ่งถือเป็นการประชุมครั้งแรก หลังมีการระบาดของไวรัสโควิด -19 โดยคาดว่าการประชุม จะเป็นการกำชับแนวทางปฎิบัติแต่ละกระทรวง หลัง ศบค. ผ่อนปรนบางมาตรการในระยะที่ 1 ในวันที่ 3 พฤษภาคมนี้